text: [{"text_idx": "#000001", "text": "Sto\u0301r byrging oy\u00f0il\u00f8gd \u2013 helst av russiska herinum"}, {"text_idx": "#000002", "text": "Vandi er fyri Zaporizjzja-kjarnorkuverkinum, ti\u0301 vatni\u00f0 i\u0301 byrgingini er \u00e6tla\u00f0 til at k\u00f8la verki\u00f0 ni\u00f0ur"}, {"text_idx": "#000003", "text": "Fari\u00f0 er undir at flyta fo\u0301lk burtur fra\u0301 einum \u00f8ki n\u00e6rhendis byrgingina Nova Kakhovka i\u0301 Ukraina, sum i\u0301 na\u0301tt er sprongd, helst av russiskum herdeildum, skriva altjo\u0301\u00f0a mi\u00f0larnir i\u0301 morgun."}, {"text_idx": "#000004", "text": "Byrgingin liggur i\u0301 Kherson landslutinum."}, {"text_idx": "#000006", "text": "30 metra h\u00f8ga og 3,2 kilometra langa byrgingin var\u00f0 bygd i\u0301 1956 sum partur av einum vatnorkuverki."}, {"text_idx": "#000007", "text": "I\u0301 byrgingini i\u0301 Dnepr-a\u0301nni eru 18 ru\u0301mkilometrar, sum veita vatn til Krim ha\u0301lvoynna, men eisini ver\u00f0ur bru\u0301kt til at k\u00f8la kjarnorkuverki\u00f0 Zaporizjzja ni\u00f0ur."}, {"text_idx": "#000008", "text": "Volodymyr Zelenskyj, forseti, fer samb\u00e6rt trygdarra\u0301\u00f0num i\u0301 landinum at halda kreppufund um st\u00f8\u00f0una. Russland og Ukraina a\u0301k\u00e6ra hv\u00f8nn annan fyri at vera ors\u00f8k til ska\u00f0an a\u0301 byrgingina, skriva ti\u0301\u00f0indastovurnar."}, {"text_idx": "#000009", "text": "B\u00e6\u00f0i londini hava eisini fyrr a\u0301k\u00e6rt hv\u00f8rt anna\u00f0 fyri at hava \u00e6tlanir um at ska\u00f0a byrgingina."}, {"text_idx": "#000011", "text": "Samb\u00e6rt honum er sto\u0301rur vandi fyri Zaporizjzja verkinum nu\u0301."}, {"text_idx": "#000012", "text": "Ein emb\u00e6tisma\u00f0ur i\u0301 by\u0301num, har russar nu\u0301 hava valdi\u00f0, sigur hinvegin, at spreingingin ikki er til vanda fyri kjarnorkuverki\u00f0."}, {"text_idx": "#000013", "text": "Samb\u00e6rt statsligu russisku ti\u0301\u00f0indastovuni, Tass, upply\u0301sa russisk emb\u00e6tisfo\u0301lk, at umlei\u00f0 80 hu\u0301sarhald nu\u0301 eru i\u0301 vanda fyri vatnflo\u0301\u00f0ini."}, {"text_idx": "#000014", "text": "Kherson-landsluturin er undir Ukraina-kri\u0301gnum lutvi\u0301st hertikin av Russlandi. Talan er um \u00f8ki\u00f0 nor\u00f0an fyri Krim-ha\u0301lvoynna, sum Russland herto\u0301k i\u0301 2014."}]